b'\n_START_ARTICLE_\nHus\xc3\xb8y (T\xc3\xb8nsberg)\n_START_PARAGRAPH_\nHus\xc3\xb8y er en \xc3\xb8y p\xc3\xa5 0,9\xc2\xa0km\xc2\xb2 tilh\xc3\xb8rende T\xc3\xb8nsberg kommune, beliggende mellom \xc3\xb8ya F\xc3\xb8ynland i F\xc3\xa6rder kommune og Husvik i T\xc3\xb8nsberg kommune. Hus\xc3\xb8y er et delomr\xc3\xa5de og grunnkrets i T\xc3\xb8nsberg kommune og har en befolkning p\xc3\xa5 om lag 930 (2001). P\xc3\xa5 \xc3\xb8ya finnes barneskolen Hus\xc3\xb8y skole (nedlagt 2013) og Hus\xc3\xb8y kirke fra 1933. Hus\xc3\xb8y og F\xc3\xb8ynland Idrettsforening har klubbhus og kunstgressbanen Hus\xc3\xb8y Arena p\xc3\xa5 \xc3\xb8ya._NEWLINE_Over Hus\xc3\xb8y g\xc3\xa5r fylkesvei 430 med broforbindelse over Myrasundet til F\xc3\xb8ynland og videre til fylkesvei 309 p\xc3\xa5 N\xc3\xb8tter\xc3\xb8y. Det var inntil 31.12.2012 fergeforbindelse over Hus\xc3\xb8ysundet til Tangen ved Husvik, betjent av personfergen \xc2\xabOle III\xc2\xbb. Fergen ble satt i drift igjen 3. juli 2017.'